World Wrestling Entertainment , eða WWE , rifti samningi sínum við fjölbragðaglímukappann og kvikmyndaleikarann Hulk Hogan í dag , eftir að fjölmiðlar fjölluðu um að hann hefði farið niðrandi orðum um þeldökka í kynlífsmyndbandi . Fréttamiðillinn The Guardian fjallar um málið . Slúðurblöðin The National Enquirer og Radar Online greindu í dag frá innihaldi umrædds kynlífsmyndbands þar sem Hogan , sem heitir réttu nafni Terry Bollea , heyrist tala af kynþáttahatri og nota n-orðið svokalla ítrekað . Fréttirnar í dag komu á sama tíma og Hogan býr sig undir málflutning í máli sem hann höfðaði á slúðurmiðilinn Gawker Media , fyrir að birta áður annað kynlífsmyndband af honum og sömu konu , Heather Clem , sem var þá gift vini Hogans , DJ Bubba „ The Love Sponge “ Clem . Auglýsing Hulk Hogan sendi frá sér fréttatilkynningu í dag , þar sem hann baðst afsökunar á ummælum sínum . „ Fyrir átta árum notaði ég gróft og meiðandi orðalag í samtali . Það var óafsakanlegt af mér að hafa notað slíkt orðbragð , það er ekkert sem afsakar það og ég biðst fyrirgefningar á að hafa gert þetta , “ segir Hogan í tilkynningunni . „ Þetta er ekki sá maður sem ég hef að geyma . Ég trúi mjög á að hver manneskja í heiminum sé mikilvæg og ekki skuli mismuna fólki eftir kynþætti , kyni eða skoðunum . Ég hef valdið sjálfum mér vonbrigðum að að ég hafi notað svona orðalag , sem er móðgandi og samræmist ekki mínum eigin skoðunum . “ Allar upplýsingar um Hogan virtust hafa verið fjarlægðar af vefsíðu WWE seint í gærkvöldi , og allur varningur með nafninu hans sömuleiðis . Talskona WWE staðfesti við fjölmiðla í dag að samningnum við Hogan hefði verið rift , en vildi ekki fara nánar út í ástæður riftunarinnar . Hogan sendi frá skilaboð á Twitter eftir að fréttist af því að hann væri orðinn atvinnulaus . Kjarninn er vettvangur umræðu og á nýliðnu ári voru 539 skoðanagreinar birtar , stærstur hluti þeirra aðsendar greinar . Okkar tryggð er aðeins við lesendur . Við erum skuldbundin ykkur og værum þakklát ef þið vilduð vera með í að gera Kjarnann enn sterkari .